A 18 éves paralimpiai bajnok állandó partnert kapott a párizsi olimpiáig

Rendszeres anyagi támogatást biztosít februártól Kiss Péter Pálnak, a 18 éves paralimpiai bajnoknak a Work Force HR szolgáltató. A vállalat társadalmi felelősségvállalásában régóta fontos szerepet játszik a sportszponzoráció, korábban Kozák Danuta és Szabó Gabriella olimpikonok pályafutását is segítették. Az együttműködés célja, hogy a párizsi olimpiáig támogassák a paralimpikon felkészülését és enyhítsék az ezzel járó anyagi terheit.